Diari Oficial de la Generalitat Valenciana


Sumari del DOGV 2367, del 17-10-1994 (1994/832667)

ORDRE d'1 de setembre de 1994, de la Conselleria d'Educació i Ciència, per la qual es modifica el calendari d'aplicació de l'Educació Primària a la Comunitat Valenciana.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/09/01/(2)/dof/vci/html**

### Dades del document

Número de DOGV
:   2367

Data del DOGV
:   17-10-1994

Secció del DOGV
:   DISPOSICIONS GENERALS

Número del document
:   1994/832667


Data del document
:   01-09-1994

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE d'1 de setembre de 1994, de la Conselleria d'Educació i Ciència, per la qual es modifica el calendari d'aplicació de l'Educació Primària a la Comunitat Valenciana. [94/6502]  
La Llei Orgànica 1/1990, de 3 d'octubre, d'Ordenació General del Sistema Educatiu, estableix, en la disposició addicional primera, que el Govern ha de determinar, una vegada dispose de l'informe previ de les comunitats autònomes, el calendari d'implantació dels ensenyaments que s'hi regulen. Així, i mitjançant el Reial Decret 986/1991, de 14 de juny, el mateix govern va fixar el calendari d'aplicació de la nova ordenació del sistema educatiu.  
Per la seua banda, la Conselleria de Cultura, Educació i Ciència, va determinar entre altres qüestions, per mitjà de l'Ordre de 17 de febrer de 1992, el calendari d'aplicació de l'educació primària a la Comunitat Valenciana.  
Posteriorment, el RD 535/1993, va modificar el calendari de l'aplicació de la nova ordenació del sistema educatiu, per la qual la Conselleria de Cultura, Educació i Ciència va dictar l'Ordre de 9 de juliol de 1993, que modificava l'Ordre de 17 de febrer de 1992 adaptant-se al ritme d'implantació dels nous ensenyaments al que s'estableix per a l'àmbit estatal.  
Així mateix, la nova adaptació aprovada pel RD 1487/1994 (BOE 28.07.94) fa necessari modificar el que preveu l'Ordre de 9 de juliol de 1993 per tal d'adequar el contingut d'ambdues disposicions.  
Per tot això, i fent ús de les competències que em confereix l'article 35 de la Llei 5/1983, de 30 de desembre, de Govern Valencià,  
ORDENE:  
Primer  
En el curs acadèmic 1994/95, s'implantarà, amb caràcter general, el cinquè curs de l'Educació Primària, i deixaran d'impartir-se els ensenyaments corresponents al cinquè curs de l'Educació General Bàsica.  
Segon  
En el curs acadèmic 1995/96, s'implantarà, amb caràcter general, el sisè curs, de l'Educació Primària i deixaran d'impartir-se els ensenyaments corresponents al sisè curs d'Educació General Bàsica.  
DISPOSICIó DEROGATòRIA  
Queda sense efecte l'últim paràgraf de l'Ordre de 9 de juliol de 1993 (DOGV 28 de setembre), referit al tercer cicle del calendari d'aplicació de l'Educació Primària, i totes les normes de rang inferior o igual que s'oposen al que s'estableix en aquesta llei.  
DISPOSICIó FINAL  
Es faculta la Direcció General de Centres Docents perquè adopte les mesures que siguen necessàries per al compliment i desplegament del que es preveu en la present disposició.  
València, 1 de setembre de 1994  
El conseller d'Educació i Ciència,  
JOAN ROMERO I GONZáLEZ


Còpia Permalink ELI